Paddatjiesrus | Struisbaai Self Catering Accommodation
Seaside Place →
OverviewRooms/RatesArea/MapReviews (121)Book Now
This unit is suited for 2 guests and comes equipped with a queen-size bed. The bathroom has a corner bath and modern massage shower. Other in-room facilities include a lounge and kitchen. There is also an outdoor braai.
This unit is suited for 2 guests and comes equipped with a queen-size bed. The bathroom comes fitted with a shower and bath. Other in-room facilities include a lounge and kitchen. There is also an outdoor braai.
This unit is furnished with a double en-suite bedroom and a bedroom with twin beds, with an en-suite bathroom. There is an open-plan lounge and kitchen as well as an outdoor braai. Available for a minimum of 2 nights.
Die gebrek aan WiFi het ons net gekelder, maar ons nie negatief beïnvloed nie. Jy het die opsie om by Agulhas aan te doen, wat die kuier meer interessant maak. Bredasdorp is ook 'n opsie om inkopies te gaan doen.
Die eenhede is van die slegste wat ek nog in gebly het. Kaste vuil en gemuf, banke se stowwering, afgeleef en vuil. Kombuis se stoof só gehawend, nie eers snyplanke, ag net 'n nagmerrie. Jy kry seker waarvoor jy betaal, goedkoop koop is duur koop.
Ons het lekker gekuier en was warm verwelkom deur gasheer en gasvrou, met Covid-19 was dit ons eerste vakansie weg na Struisbaai. Soos almal moet ons "sosiaal distansieer" al wil ons lekker gesels. Daar was 'n lekker bazaar ook op dorp by NG Kerk. Die afstap na die rotse was die hoogtepunt vir ons en die kinders om klipvisse te gaan vang. Heerlike naweek!
Accommodation was ideally placed between Struisbaai and L'Agulhas. A lovely getaway if you are looking to relax. I will definitely recommend.
Die plekkie is netjies, rustig en het dit ons die geleentheid gebied om af te skakel met 'n pragtige uitsig oor die see.
Daar is 'n paar punte wat ek graag onder julle aandag wil bring. Die badkamerlig is verskriklik swak. Die badkamer is regtig nie die standaard van die webtuiste nie, daar was nie komplimentêre sepies en roompies nie, die badkamer is regtig oud en swak afgewerk, selfs 'n beter lig en 'n laag verf sal 'n verskil maak. Die stort is wonderlik. Die hele atmosfeer van die woon-/slaapvertrek is afgeleef. Die linne is sommer uit die huis gebring, glad nie gastehuis nie. Daar is 'n klomp meubels ingesit, dit lyk asof dit oorskot was en daar gestoor word, dit is nie mooi gerangskik nie en niks pas by niks nie, daar is nie 'n kleurskema of iets moois nie. Lyk soos my ouma se derde slaapkamer, met respek gesê. Almal weet daar is load shedding, daar was 'n kers van minder as 3 sentimeter en niks verder nie, daar is nie 'n flitsie of 'n noodlig nie en die kers is ook nie vervang na die eerste nag nie. Die plek is voorlangs skoon, maar toe ek my skoene onder die bed uithaal, was dit baie stof en spinnerakke. Ons gebruik die webtuiste baie en hierdie was seker die swakste plek waarin ons gebly het.
Indien jy 'n rustige wegbreek teenaan die see verlang, is dié die regte plek! Loopafstand van als. Drink 'n koffietjie op die bankie reg voor by die see! Wat meer kan mens verlang.
Plekkie is awesome en 'n moet.
Ons het heerlik gebly. Die gasheer was gaaf en vriendelik, was baie behulpsaam met die parkering aangeleentheid. Die verbly is skoon en netjies, maar baie basies. Uitsig is die beste vir die prys wat jy betaal. Braaigeriewe is 'n bonus vir 'n rustige aand by die vuur met see in jou ore.
Nie bedoel vir lang vakansie nie, 'n aparte slaapkamer sou welkom wees en 'n mooier stoof is 'n vereiste. Aan die positiewe kant 'n mooier uitsig nie te kry nie en afstand van see is net 'n klipgooi.
Skoon, netjies en baie gasvry met 'n ongelooflike see-uitsig.
Net een voorstel is 'n beter foto van die uitsig op die webtuiste. Die uitsig is baie beter as op die foto.
Die parkering was veilig, en die diens uitstekend! Naby aan 'n goeie restaurant vir aandete en ontbyt.
Nie almal verkies om so blootgestel te wees aan toilet en badgeriewe nie. Die gordyntjie is nie genoegsaam nie. Op die yskas is reëls wat nagekom moet word i.v.m. die skoonmaak van eenheid voor vertrek. Bv. die swartsak is in 'n baie vuil plastiese asblik ingesit. Die plastiese glasie vir die tandeborsel is vrot gemuf. Die wasvadoek moet met 'n weggooibare een vervang word. Smetterig as dit nat is. Parkering en toegang tot woonstel is baie ongerieflik.
Ons het baie lekker gebly. Die oopplan-badkamer het gepla, maar die uitsig op die see maak tot 'n mate op daarvoor. Lekker stort!
Die parkering is 'n probleem, ons ry 'n Landrover en daar is bitter min omdraai plek. Daar was geen braai casserole nie, ons het een gaan koop en daar was geen ordentlike glase nie, waarvan ons ook 2 moes gaan koop het. Die hoek eenheid het geen privaatheid nie, almal wat om die draai kom of daar verby loop kyk in direk op die kamer (bed). Jy kan nie die blindings ooplos by die badkamer nie, dan kan die ander gaste daarinkyk. Die advertensie is misleidend.
Die ligging is goed, die kamers en beddegoed is skoon. Die hoofvertrek, kombuis is te vol gemeubileer en daar was kakerlakke in die kaste, plus die yskas het nooit gewerk nie. Die plek kort opdatering en kom bietjie verwaarloos voor. Ek dink die parkeerarea/grasperk is te klein en baie ongelyk wat 'n groot probleem sal wees as al die eenhede vol is.
Eenheid is perfek vir 'n paartjie. Ons het ons twee-jarige dogter ook saamgebring. Die ligging is fantasties, want dis stapafstand van die see en dit is so rustig daar. Baie dankie.
Swak. Alles is vol muf, blinders in uiters swak toestand, waaier so oud soos die berge en werk en klink soos 'n trein, aaklig. TV uiters swak met beperkte kanale. Toegang tot parkeer-area swak. Ons ry met 'n Amarok en dit was uiters moeilik om daar te in en uit. Beddegoed gevlek. Nee wat, sal dit nooit weer gebruik. Was vorige paar dae in Lambertsbaai teen dieselfde prys en kan dit glad nie eens vergelyk nie.
Verbeel jou om die skakelaar van die kombuis se buislig by te kom moet jy die yskas skuif en op 'n stoel staan. Geen spieël by die badkamer wasbak nie. Die stort verg 'n "rocket scientist" om uit te figure maar werk dan goed. Die braaidrom en rooster was vuil en onbruikbaar. Die parkeerruimtes was ontoereikend en die aanbring van kalklyne sal meer geordende parkering tot gevolg he. Die "boat anchor TV" was nie die moeite werd om aangeskakel te word nie, om nie eens te praat van die beperkte programme nie. Once bitten, twice shy!
Heerlik gekuier, baie oulike woonstel. Geen klagtes nie, wil net vra dat hul dalk kyk om 'n braaipan in die eenheid te sit, veral as mens vleis of iets op die kole sit. Dankie.
Baie oulike en lekker groot woonstel, wat baie netjies is, met 'n goed toegeruste kombuis. Ons is baie vriendelik ontvang. Die waterdruk was bietjie swak tydens ons besoek en dit het gemaak dat die stort nie ten volle gewerk het nie – of ons was net te dom om dit uit te figure. Regtig 'n klein juweel van 'n plekkie.
Sal net nie met my Harley kan afry na die kamers toe nie, ek is 'n vrou en nie so sterk nie. Mans sal dit kan doen, maar anders sal ek weer daar kuier.
Ek en my vrou het iets gesoek wat anders is – al bly ons ook aan die kus. Hier kan jy werklik kom rus met totale privaatheid en 'n uitmuntende natuurskoon.
Cliff en Cecile was baie verwelkomend en Cedelle was perfek vir my en my man vir 'n wegbreeknaweek. Die plekkie is mooi toegerus en het in al ons behoeftes voldoen. Ons kan wel net 1 kritiek hê en dis dat daar 'n gemakliker bank moet wees i.p.v. die 2 stoele. Ons wou graag rugby kyk en moes toe die enkelbed en die stoele omruil net vir gemakliker sit, maar andersins puik. Ons het dit nie genoem vir Cecile toe ons die oggend weg is nie, want dis darem nie oor slegte diens of geriewe ens. nie.
Die kamers behoort oorgeverf te word en 'n vlekvrye staal korrekte braaier (nie ou wasmasjien drom op dun lendelam bene) is nodig. Toegang tot die erf vir parkeerplek is moeilik vir gewone voertuie.
Vir een of ander rede het die eienaars terugvoering gekry dat ek net vir 1 persoon blyplek soek. Ek weet nie hoe dit gebeur het nie, maar ek is seker ek het aangedui 2 grootmense, maar ek kon dalk 'n fout gemaak het. My seuntjie van 2 jaar sou aanvanklik ook nie saam met ons gegaan het nie, maar op die laaste minute moes hy maar. Ek het nie gedink dit sou 'n probleem wees nie aangesien ons betaal vir die eenheid en nie per persoon nie. Daar aangekom toe lyk Cecile nie gelukkig dat dit ekstra grootmense en nog 'n kind ook is nie. Ek het aan haar verduidelik dat die kind nie 'n probleem is nie, want hy slaap by ons op die bed. Sy het ook baie vinnig gesê dat ons skuld nog R500 en ek kon iets optel in haar stemtoon en hoe sy dit gesê het. Ek het sommer onmiddellik die R500 betaal. Die Saterdagaand besluit my broer en sy vrou hulle kom deur en my man vra of ons na die ander eenheid, wat groter is, kan beweeg. My man het vergeet om te noem dat hulle seuntjie ook saamkom en die Sondag voor ons ry se Cliff ons het nie gesê van die ekstra kind nie en moet ekstra betaal, wat te verstane is, want dit het ons ook heeltemal ontgaan. So, my experience by Paddatjiesrus was wonderlik in terme van die plek self. Cliff is 'n sweetie pie, miskien Cecile ook, maar ek dink die deurmekaar bookings het haar bietjie omgekrap en miskien het sy gedink ons wil hulle indoen deur te sê daar kom minder mense maar dan is dit meer. My experience in die geval was nie so lekker nie en ek het gevoel om die Vrydag al ander blyplek te gaan soek. Ek sal enigeen aanraai om daar te gaan bly, maar maak asb. net seker julle informasie aan die eienaars is korrek, veral as jy 'n sensitiewe siel is soos ek. Dankie weereens Cecile en Cliff en ek is regtig jammer oor die misverstand.
Ons het baie lekker gebly. Daar was 'n paar klein dingetjies wat met verbetering kan doen. Die buitebraai het aandag nodig, die TV-ontvangs was baie sleg en daar is 'n skerp hoekie in die stort wat ook aandag benodig. Andersins was dit baie aangenaam.
Absoluut waarde vir geld. Vriendeliker sal jy nie kry nie en die perseel is silwerskoon en netjies en stylvol. Dis 'n lus vir die oog en die uitsig is asemrowend. Ons het met moeite teruggekeer huis toe. Beslis nou my gunsteling-vakansiebestemming.
The accommodation was lovely ,and location right by the sea. Wonderful to sleep listening to the ocean. The reason I gave cleanliness 3 stars: The shower plug hole could use a scrub and I'm not 100% certain the duvet was freshly washed (but I could be wrong here). The bedroom and bathroom decor are absolutely stunning tho, and I thorughly enjoyed indulging in the corner bath. Oh, you have a wonderful view of the sea from the loo!
Baie skoon, billik met 'n wonderlike uitsig.
Parkeerplek op die erf is 'n probleem. As dit nat is, het jy 'n 4×4 nodig om by die straat te kom. Daar is 'n steil opdraand. Onderdak-parkering word aanbeveel, veral as dit reën is dit 'n probleem om te pak.
Paddatjiesrus bied 'n heerlike vakansie ervaring! Pragtige plek, pragtige mense. Dit het werklik soos familie gevoel wat ons daar agter gelaat het! Kan dit en die gebruik van LekkeSlaap vir enige iemand aanbeveel!
Die woonstel was silwerskoon en alles wat ons nodig kon gehad het, was in die woonstel. Ceciel en Cliff was baie vriendelik en het ons baie welkom laat voel. Dit was ook lekker om net oor die straat te stap en op die strand te wees. Ons was ook gelukking om van ons stoep, walvisse in die Baai te sien. Daar is baie om te sien en te doen en alles is naby! 'n Heerlike naweek op Struisbaai.
Baie dankie vir paperhanddoeke! Sorg asb. vir 'n groentemessie/skerp mes/broodmes. Die een plaat van stofie bly warm (regs) na gebruik; dit het probleme veroorsaak.
Die gasvrou en gasheer was wonderlik gasvry en het heelwat aanbevelings gemaak van wat ons in die area kan doen, wat ons besoek definitief interessant gemaak het. Die huis is naby aan die see met 'n klein swemstrandjie omtrent 150 m van die huis. Reg voor die huis is rotspoele. Daar is baie om te doen in die omgewing. Die verblyf is goed ingerig, skoon en baie gemaklik! Die bad en stort is net wat mens nodig het om goed af te skakel en te ontspan! Ons kan dit sterk aanbeveel!
'n Handdoekreling by wasbak in badkamer sal baie handig wees; braaiplekkie het gate onder-in nodig vir 'n beter trek; papierhanddoek in kombuis sal 'n heerlike ekstra wees.